Symptomer / anamnese:

Fremmedlegeme-fornemmelse. Svie. Kløe. Ømfintlighet for sigarettrøyk. Mer uttalte symptomer enn objektive funn. Varighet over 3 måneder.

Funn:

Lett konjunktival injeksjon.

Etiologi:

Kronisk irritasjonstilstand. Kan forekomme som ikke tilhelet akutt konjunktivitt.

Sensible konjunktivale slimhinner. Ofte ukjent årsak.

Differential diagnoser:

Allergisk konjunktivitt.

Keratokonjunktivittis sicca.

Blefaritt.

Entropion/Ektropion/Trikiasis.

Kontaktlinserelatert.

Dakryocystitt.

Refraksjonsanomali.

Behandling:

Fucithalmic x 2 eller Kloramfenikol øyedråper x 3-6 i 8-10 døgn kan forsøkes.

Kunstig tårevæske ved behov. (f.eks Artelac øyedråper x 6).

Korrigere refraksjonsanomalier.

Unngå røyk, vind, kulde, maskara og øyemidler med konserveringsmidler.

Spersadex m/kloramfenikol i en kort nedtrappende kur (f.eks øyedråper x 4 i en uke, deretter x 2 i en uke).